**Tollerup Overdrevs Vejlaug.**

Referat af bestyrelsesmøde Tollerup Overdrevs Vejlaug den 2. maj 2015

Tilstede: Klaus Winkel, Grete Øberg, Klaus Mortensen, Søren Andersen, Søren Møller.

**1) Referat**
Søren Th. skriver et kort referat, der udsendes til medlemmerne.

**2) Siden sidst**Gensidig orientering om hvad der er sket i årets løb. Det har været et ”stille” år, ikke sket det store.

**Danmarks statistik**
Vejlauget har indsendt de seneste års regnskaber til Danmarks statistik. Det er led i en undersøgelse om foreninger og frivilligt arbejde.

**Postkassen i VIRK.dk**
Vejlauget har modtaget én henvendelse – om at regulativet vedrørende grøfter mv er vedtaget af byrådet. Forslaget har været i høring, og vejlauget har udtalt sig positivt om ændringerne. Læs evt. mere her: <https://www.halsnaes.dk/~/media/Miljoe/Horinger/stine%2007_05/Redeg%C3%B8relse%20-%20Grundlag.ashx?la=da>

**3) Økonomi**
Regnskabet for 2014 udviser et resultat på 11.057,46, hvormed vi har 23.552,84 Kr. i kassen. Regnskabet blev godkendt. Udsendes til medlemmerne, og vil være at finde på hjemmesiden.
Regnskabet kan hentes her: <http://tollerupvejlaug.dk/Regnskaber.html>

Udgifterne til vedligeholdelsen af vejene i april/maj 2015 er på ca. 11.000.- 13.000.- (ikke helt færdigt). Hvilket svarer til ca. et års indtægt fra kontingentet. Bestyrelsen vurderer at kassebeholdningen på ca. 23.000 er passende.
Alle vejens beboere er nu medlemmer af vejlauget, hvilket bestyrelsen konstater med stor glæde.
Klaus W undersøger indtægterne, da det ser ud til, at ét matrikel muligvis har betalt dobbelt bidrag i en periode. Beløbet skal selvfølgeligt betales tilbage, hvis det er tilfældet.

**4) Vedligeholdelse af vejene.**
Klaus M har kontaktet Carsten Jensen, som har udført vedligeholdelse af vejene. Det er sket ved udlægning af vejgrus, som er et lerholdigt materiale, og som skulle give et godt køregrundlag. Arbejdet er færdigt i løbet af maj.

**5) Generalforsamling i 2015?**
Bestyrelsen vurderer ikke, der er behov for en generalforsamling i 2015. Hvis der er medlemmer der ønsker en sådan, er de altid velkomne til at henvende sig til bestyrelsen med forslag til emner. Bestyrelsen overvejer en eventuel generalforsamling i 2017, så vil det være 5 år siden sidst. Om ikke andet så for at beboerne/medlemmerne får mulighed for at mødes igen. Forslag modtages gerne.

**6) Eventuelt**
Intet at referere.

Se vores hjemmeside: [www.tollerupvejlaug.dk](http://www.tollerupvejlaug.dk)